CELEX: C2007/235/42
Language: hu
Date: 2007-10-06 00:00:00
Title: T-303/07. sz. ügy: 2007. augusztus 7-én benyújtott kereset – Nölle kontra OHIM – Viña Carta Vieja (Puzzle)

6.10.2007   
            
            
               HU
            
            
               Az Európai Unió Hivatalos Lapja
            
            
               C 235/23
            
         2007. augusztus 7-én benyújtott kereset – Nölle kontra OHIM – Viña Carta Vieja (Puzzle)
   (T-303/07. sz. ügy)
   (2007/C 235/42)
   A keresetlevél nyelve: német
   Felek
   
      Felperes: Jürgen Nölle (Rheinberg, Németország) (képviselő: J. Reinartz, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: Viña Carta Vieja, S.A.
   Kereseti kérelmek
   
               —
            
            
               Az Elsőfokú Bíróság utasítsa el teljes egészében a felperesnek a 2004. február 20-án a „Puzzle” szóvédjegy vonatkozásában tett védjegybejelentésével szemben 2005. február 24-én benyújtott felszólalást, a második fellebbezési tanácsnak a 2007. június 5-i, a R 911/2006-2. sz. ügyben hozott határozatának és a felszólalási osztály 2006. június 29-i, B 802 340. sz. határozatának hatályon kívül helyezése útján;
            
         
               —
            
            
               az Elsőfokú Bíróság az alperest kötelezze az eljárás – ideértve az esetleges beavatkozók – költségeinek viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: a „Puzzle” szóvédjegy a 16., 32. és 33. osztályba tartozó áruk vonatkozásában (3 674 651. sz. bejelentés).
   
      A felszólalási eljárásban hivatkozott védjegy vagy megjelölés jogosultja: Viña Carta Vieja, S.A.
   
      A hivatkozott védjegy vagy megjelölés: különösen a „MONKEY PUZZLE” szóvédjegy a 33. osztályba tartozó áruk vonatkozásában (3 238 144. sz. közösségi védjegy).
   
      A felszólalási osztály határozata: A felszólalásnak részlegesen helyt adott.
   
      A fellebbezési tanács határozata: A felszólalási osztály határozatát hatályon kívül helyezte, amennyiben az helyt adott a felszólalásnak a 32. osztályba tartozó áruk vonatkozásában.
   
      Jogalapok: A 40/94/EK rendelet (1) 8. cikke (1) bekezdése b) pontjának megsértése, mivel az ütköző védjegyek között nem áll fenn az összetévesztés veszélye.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.).